Anna Maria Canopi

Rina Adele Canopi (Pecorara, 1931ko apirilaren 24a – Orta San Giulio, 2019ko martxoaren 21a), Anna Maria erlijio-izena zuena, italiar moja beneditarra eta idazlea izan zen, San Giulio uharteko Mater Ecclesiae beneditar abadiaren sortzailea eta lehen abadesa.

 Bizitza 
Milango Bihotz Sakratuaren Unibertsitate Katolikoan literaturan lizentziatu ondoren, 1960an Viboldoneko abadian sartu zen eta 34 urterekin betiko botoak eman zituen. 1973an, Aldo Del Monte Novarako apezpikuak San Giulio uhartean monasterio bat sortzeko eskatu zion. Canopiren zuzendaritzapean, monasterioak gora egin zuen eta lurraldeko abadia mailara igo zen. Canopi komunitateko lehen abadesa hautatu zuten.

Italiako apezpiku-konferentziaren hainbat argitalpen prestatu zituen, hala nola Biblia eta katekismoa. Gainera, meza-liburuak eta epistola-liburuak argitaratzen lagundu zuen. Joan Paulo II.ak 1993ko Nekaldiaren ospakizunean erabilitako testuaren egilea izan zen.

2018an, abadesa kargua utzi zuen osasun arazoengatik, eta komunitateak abadesa berria hautatu zuen, Maria Grazia Girolimetto. Anna Maria Canopi hurrango urteko martxoaren 21ean hil zen, eta Pellako San Filiberto elizako hilerrian lurperatu zuten.

 Lan hautatuak 

 Erreferentziak 

 Kanpo estekak 

Kategoria:Emilia-Romagnako jendea
Kategoria:Italiako katolikoak
Kategoria:Italiako mojak
Kategoria:Beneditar mojak
Kategoria:Italiako erlijio idazleak
Kategoria:Italierazko idazleak
Kategoria:Idazle katolikoak
Kategoria:XXI. mendeko emakume idazleak
Kategoria:Bibliaren itzultzaileak
Kategoria:Italiako itzultzaileak
Kategoria:Emakume itzultzaileak